Babelscape/SREDFM huggingface dataset:
.onion

.onion είναι ψευδο-top-level όνομα τομέα που ορίζει μια ανώνυμη κρυφή υπηρεσία που είναι προσβάσιμη μέσω του δικτύου Tor. Οι διευθύνσεις αυτές δεν είναι πραγματικά ονόματα DNS, και το .onion TLD (top level domain) δεν βρίσκεται στο Internet DNS root, αλλά έχοντας εγκατεστημένο το κατάλληλο λογισμικό proxy, τα διαδικτυακά προγράμματα όπως ένας περιηγητής διαδικτύου αποκτούν πρόσβαση σε διευθύνσεις .onion στέλνοντας το αίτημα διαμέσου των σέρβερς του δικτύου Tor. Οι διευθύνσεις *.onion είναι επίσης άμεσα προσβάσιμες μέσα από τον εξειδικευμένο TOR Browser. 

Ο σκοπός της χρήσης ενός τέτοιου συστήματος είναι να επιτρέπει τόσο στον πάροχο των πληροφοριών όσο και στο άτομο που έχει πρόσβαση σε αυτές τις πληροφορίες να είναι πολύ δύσκολο να ανιχνευθούν.

Το όνομα "onion" αναφέρεται στην τεχνική δρομολόγησης onion routing, που χρησιμοποιείται από το δίκτυο Tor έτσι ώστε να εξασφαλίσει την ανωνυμία των χρηστών και των παρόχων.
Ενλίλ Νιραρί

Ο Ενλίλ Νιραρί, ήταν βασιλιάς της Ασσυρίας (1329 π.Χ. - 1318 π.Χ.), γιος και διάδοχος του Ασούρ Ουμπαλίτ. Απέκρουσε τον βασιλιά της Βαβυλώνας Κουριζάγλου που είχε τοποθετηθεί από τον πατέρα του, αλλά είχε ξεκινήσει επίθεση εναντίον του στο τέλος της βασιλείας του.
Όζι Όσμπορν

O Όζι Όσμπορν (Ozzy Osbourne) είναι Άγγλος τραγουδιστής της heavy metal μουσικής σκηνής. Έγινε γνωστός από την συμμετοχή του στο συγκρότημα Black Sabbath, καθώς και για την σόλο καριέρα του.
Τοντ Λα Τορ

Ο Τοντ Λα Τορ είναι αμερικανός τραγουδιστής και ντράμερ, γνωστός για τη συμμετοχή του στα συγκροτήματα των Crimson Glory και των Queensrÿche.
Ελένη Φουρέιρα

Η Ελένη Φουρέιρα (αλβανικά: "Entela Fureraj", γενν. στις 7 Μαρτίου 1987, Φιέρι) είναι Ελληνίδα τραγουδίστρια, στιχουργός και παρουσιάστρια αλβανικής καταγωγής. Ξεκίνησε τη σταδιοδρομία της το 2007 ως μέλος των Mystique, αλλά από τη διάλυση του συγκροτήματος το 2010 ακολουθεί σόλο καριέρα. Έχει κυκλοφορήσει πέντε προσωπικούς δίσκους. 

Το 2018 εκπροσώπησε την Κύπρο στον διαγωνισμό τραγουδιού της Eurovision με το τραγούδι Fuego, καταλαμβάνοντας τη δεύτερη θέση. Ήταν και παραμένει μέχρι και σήμερα ως η υψηλότερη θέση που κατέλαβε ποτέ η Κύπρος στο διαγωνισμό.
Άνταμσταουν

Το Άνταμσταουν (αγγλικά: "Adamstown") είναι ο μοναδικός οικισμός των Νήσων Πίτκαιρν και κατ' επέκταση η πρωτεύουσα ολόκληρου του νησιωτικού συμπλέγματος.
Πανθρακικοί Αγώνες 1925

thumb|right|250px|Πανθρακικοί 1925. Οι απονομές των επάθλων από τον μέραρχο Εξαρχάκη και τον ιατρό Σ. Κασιμάτη, πρόεδρο του Γ.Σ. "Ροδόπη". 
Οι Γ΄ Πανθρακικοί Αγώνες 1925 ήταν αθλητικοί αγώνες που διεξήθησαν στην Κομοτηνή από 28 Ιουνίου ως 1 Ιουλίου 1925 με συμμετοχή αθλητών που προέρχονταν από τέσσερις αθλητικούς συλλόγους της Μακεδονίας-Θράκης. Μετείχαν επίσης αθλητές από στρατιωτικές μονάδες της περιοχής. Περιλάμβαναν αγωνίσματα στίβου ανδρών, εφήβων και αγώνα σε δημόσιο δρόμο. Ήταν η δεύτερη φορά, μετά τους Α΄ Πανθρακικούς Αγώνες 1923, που έγιναν Κομοτηνή.
If You Have to Ask

Το If You Have to Ask είναι το δεύτερο τραγούδι και το τελευταίο single από το πέμπτο άλμπουμ των Red Hot Chili Peppers, Blood Sugar Sex Magik. Το 1993 δημιουργήθηκε ένα βίντεο κλιπ αλλά ο σκηνοθέτης παραμένει άγνωστος.
Είναι ένα από τα 2 βίντεο κλιπ που εμφανίζεται ο κιθαρίστας Arik Marshall (με το άλλο να είναι το "Breaking the Girl") αφού ήταν στη μπάντα για λιγοστούς μήνες. Δεν συμπεριλήφθηκε στο Greatest Hits και μαζί με το "Aeroplane" είναι τα μοναδικά βίντεο κλιπ που δεν συμπεριλήφθηκαν στην επίσημη εφαρμογή της μπάντας. Το τραγούδι δεν έχει υποστεί επεξεργασία αφού στο τέλος ακούγεται το συνεργείο της μπάντας να χειροκροτεί τον Τζον Φρουσιάντε και τη μπάντα να πανηγυρίζει. Έχει ερμηνευθεί σε όλες τις περιοδείες της μπάντας εκτός από την One Hot Minute Tour.
We Sold Our Soul for Rock 'n' Roll

We Sold Our Soul for Rock 'n' Roll είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath. Ο δίσκος κυκλοφόρησε στις 1 Δεκεμβρίου του 1975 μέσω της δισκογραφικής εταιρείας "Warner Bros." σε μορφή διπλού δίσκου βινυλίου και περιέχει τραγούδια από τους δίσκους των Black Sabbath οι οποίοι κυκλοφόρησαν από το 1970 μέχρι και το 1975.

Ο δίσκος βραβεύθηκε από την British Phonographic Industry ως ασημένιος λίγους μήνες μετά την κυκλοφορία του, ενώ έγινε χρυσός στις Ηνωμένες Πολιτείες το Φεβρουάριο του 1980, ενώ το 2000 βραβεύθηκε ως διπλά πλατινένιο άλμπουμ.
Πέτρος Π. Καλονάρος

Ο Πέτρος Π. Καλονάρος (Νόμια Λακωνίας, 1894 - Αθήνα, 1959) ήταν Έλληνας συγγραφέας, ιστορικός, λαογράφος και φωτογράφος.
Γεώργιος Γιαννακός

Ο Γεώργιος Γιαννακός (Ιεράπετρα, 1840 - 1917) ήταν Έλληνας έμπορος και πολιτικός με καταγωγή από το Βόλο. Ανέπτυξε φιλανθρωπική και πολιτική δράση στο Λασίθι.
Ρομαίν Γκροζάν

Ο Ρομαίν Γκροζάν(γαλλ. Romain Grosjean, Γενεύη, 17 Απριλίου 1986) είναι γαλλοελβετός οδηγός Φόρμουλα 1. Ο πρώτος αγώνας στον οποίο πήρε μέρος ήταν το Ουγγρικό Γκραν Πρι του 2009 με τη Renault Formula 1, όταν πήρε τη θέση του Νέλσον Πικέ Jr ο οποίος απολύθηκε από την ομάδα.

Ο Γκροζάν γεννήθηκε στη Γενεύη. Ξεκίνησε την καριέρα του από τα καρτ. Παρά το γεγονός ότι έζησε όλα τα χρόνια στην Ελβετία, στη Φόρμουλα 1 αγωνίζεται κάτω από τη γαλλική σημαία.

Την Κυριακή 29 Νοεμβρίου 2020, στο Γκραν Πρι του Μπαχρέιν και λίγο μετά την εκκίνηση του αγώνα, ο Ρώσος οδηγός της Άλφα Τάουρι Ντανιίλ Κβίατ εμβόλισε το μονοθέσιο της Χάας το οποίο οδηγούσε ο Γκροζάν με αποτέλεσμα αυτό να πέσει επάνω στην προστατευτική μπαριέρα. Η σύγκρουση του μονοθεσίου με την μπαριέρα ήταν τόσο σφοδρή που κόπηκε στη μέση και υπήρξε διαρροή βενζίνης. Εξαιτίας αυτής της διαρροής βενζίνης το μονοθέσιο τυλίχτηκε στις φλόγες αμέσως μετά τη σύγκρουση. Ο Γκροζάν μπόρεσε και βγήκε μόνος του απ' το φλεγόμενο μονοθέσιο. Στο νοσοκομείο όπου διακομίστηκε, διαπιστώθηκε πως είχε ελαφρά εγκαύματα στα χέρια και στους αστραγάλους του.

Γκροζάν Ρομαίν
Screamin' 'n' Bleedin'

Το Screamin' 'n' Bleedin' είναι το δεύτερο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 28 Σεπτεμβρίου 1985 μέσω της δισκογραφικής εταιρείας "Killerwatt Records".

Αυτός ήταν ο πρώτος δίσκος του συγκροτήματος με τον Ντέιβιντ Τάτουμ στα φωνητικά και τον Πήτερ Γκορντελιέ στο μπάσο, ενώ ήταν η πρώτη κυκλοφορία τους από την επανένωση τους, το 1984.

Το άλμπουμ επανεκδόθηκε το 2004 από την "Archaic Temple Productions" με τρία μπόνους κομμάτια.
Frontal Assault

Το Frontal Assault' είναι το τρίτο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 9 Απριλίου 1986 μέσω της δισκογραφικής εταιρείας "Killerwatt Records".

Το συγκεκριμένο άλμπουμ κυκλοφόρησε με διαφορετικό εξώφυλλο στις Ηνωμένες Πολιτείες μέσω της εταιρείας "JCI Records", περιλαμβάνοντας πέντε τραγούδια από το ""Frontal Assault" και άλλα τέσσερα από τον προηγούμενο δίσκο του συγκροτήματος, "Screamin' 'n' Bleedin'"". Επίσης, η συγκεκριμένη έκδοση παρουσίαζε ως ντράμερ των Angel Witch τον Ντέιβ Χογκ, του οποίου τη θέση για τις ηχογραφήσεις του άλμπουμ είχε αναλάβει ο Σπένσερ Χόλμαν.

Αυτό ήταν το τελευταίο άλμπουμ του συγκροτήματος με τον Ντέιβιντ Τάτουμ στα φωνητικά, αφού μετά την περιοδεία για την προώθηση του δίσκου απολύθηκε με τον Κέβιν Χέιμπορν να αναλαμβάνει και πάλι το μικρόφωνο.
Angel Witch Live

Το Angel Witch Live' είναι το πρώτο ζωντανά ηχογραφημένο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 7 Φεβρουαρίου 1990 μέσω της δισκογραφικής εταιρείας Metal Blade Records.

Τα τραγούδια του δίσκου προέρχονται κατά κύριο λόγο από το ομώνυμο άλμπουμ του συγκροτήματος, ενώ περιέχονται και δύο από τα πρώτα σινγκλ των Angel Witch, τα τραγούδια ""Baphomet" και το "Extermination Day"".

Στις φωτογραφίες του οπισθόφυλλου φαίνεται στο κοινό και ο ντράμερ των Metallica, Λαρς Ούλριχ.
Ιωάννης Κολιόπουλος

Ο Ιωάννης Κολιόπουλος (γενν. στο Βοτάνι Καστοριάς το 1942) είναι Έλληνας ιστορικός και πανεπιστημιακός. Έχει συγγράψει σημαντικό αριθμό βιβλίων ιστορικών έργων κυρίως πάνω στην νεότερη ελληνική ιστορία. Το ερευνητικό και συγγραφικό του έργο εντοπίζεται κυρίως στην ιστορική περίοδο από τον Μακεδονικό Αγώνα στην νότια Βαλκανική έως τον Β΄ Παγκόσμιο Πόλεμο στην Ελλάδα.
As Above, So Below

Το As Above, So Below είναι το τέταρτο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 12 Μαρτίου 2012 μέσω της δισκογραφικής εταιρείας, Metal Blade Records.

Αυτός ήταν ο πρώτος στούντιο δίσκος του συγκροτήματος μετά από 26 χρόνια και ηχογραφήθηκε στα "Orgone Studios" του Λονδίνου. Κάποιες από τις συνθέσεις δημιουργήθηκαν τις πρώτες ημέρες του συγκροτήματος και ηχογραφήσεις τους υπάρχουν σε παράνομα, ζωντανά ηχογραφημένα άλμπουμ του 1979 και του 1980. Μεταξύ αυτών, τα κομμάτια ""Into the Dark", "Guillotine" και το "Devil's Tower"" το οποίο πρωτοεμφανίστηκε στο πρώτο ντέμο των Angel Witch, το 1978, ενώ συμπεριλήφθηκε και στο πρώτο, ομώνυμο άλμπουμ τους.
Live at Brixton Academy

Live at Brixton Academy είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 9 Δεκεμβρίου 2003 σε μορφή CD μέσω της δισκογραφικής εταιρείας "SPV".
Η ηχογράφηση του δίσκου έγινε στο "Brixton Academy" του Λονδίνου στις 22 Οκτωβρίου 2000, κατά τη συναυλία για τον εορτασμό των 25 χρόνων από τη δημιουργία του συγκροτήματος. Τα τραγούδια τα οποία συμπεριλαμβάνονται σε αυτό το δίσκο προέρχονται από σχεδόν ολόκληρη την καριέρα του συγκροτήματος μέχρι τότε, ξεκινώντας από το δεύτερο δίσκο τους, ""Overkill" του 1979 μέχρι και το "We Are Motörhead"" του 2000.
Στη συγκεκριμένη συναυλία εμφανίστηκαν ως γκεστ μουσικοί ο πρώην κιθαρίστας του συγκροτήματος Έντι "Fast" Κλαρκ, ο τραγουδιστής των Ugly Kid Joe Γουίτφιλντ Κρέιν, η Ντόρο Πες, ο κιθαρίστας των Queen, Μπράιαν Μέι, ο γιος του Φιλ Κάμπελ, Τοντ και ο γιος του Lemmy, Πωλ Άιντερ.
Αντώνιος Νταμιλάς

Ο Αντώνιος Νταμιλάς ή Δαμιλάς (έζησε γύρω στο 14ο-15ο αιώνα) ήταν συγγραφέας από την Ιεράπετρα. Πιστεύεται ότι αδερφός του ήταν ο Νείλος Νταμιλάς, λόγιος και ιερομόναχος.
Ιμανόλ Αγκιρέτσε

Ο Ιμανόλ Αγκιρέτσε Αρρούτι (γεννημένος στις 24 Φεβρουαρίου 1987 στο Ουσούρμπιλ της Χιπούθκοα) είναι Βάσκος επαγγελματίας ποδοσφαιριστής ο οποίος αγωνίζεται για λογαριασμό της Ρεάλ Σοσιεδάδ επιθετικός.
Led Zeppelin Boxed Set

Led Zeppelin Boxed Set είναι ο τίτλος της συλλογής τραγουδιών του χαρντ ροκ συγκροτήματος Led Zeppelin, η οποία κυκλοφόρησε το Σεπτέμβριο του 1990 μέσω της δισκογραφικής εταιρείας "Atlantic".
Η συλλογή περιλαμβάνει τραγούδια από όλη την καριέρα του συγκροτήματος, όπως και κάποιες ανέκδοτες ηχογραφήσεις. Κυκλοφόρησε σε μορφή εξαπλού δίσκου βινυλίου, τετραπλού CD ή τετραπλής κασέτας.
Πάνω από δυόμισι εκατομμύρια αντίτυπα αυτής της κυκλοφορίας έχουν πουληθεί στις Ηνωμένες Πολιτείες, οδηγώντας την "Recording Industry Association of America" να το βραβεύσει ως δέκα φορές πλατινένιο.
Λυκά Ντίνι

Ο Λυκά Ντίνι (γαλλ.: "Lucas Digne", 20 Ιουλίου 1993) είναι Γάλλος ποδοσφαιριστής, ο οποίος αγωνίζεται στην Έβερτον.
Σημαία της Επικράτειας Αυστραλιανής Πρωτεύουσας

thumb|right|Σημαία της Επικράτειας Αυστραλιανής Πρωτεύουσας. Λόγος 1:2
Η σημερινή σημαία της Επικράτειας Αυστραλιανής Πρωτεύουσας καθιερώθηκε επίσημα από την νομοθετική συνέλευση του διαμερίσματος το 1993. Η χρήση της ως επίσημης σημαίας για όλη την Αυστραλία υποστηρίζεται από πολλούς Αυστραλούς.

Η σημαία διαφέρει από τις αυστραλιανές πολιτειακές σημαίες στο ότι δεν έχει την προσθήκη της βρετανικής σημαίας μαζί με άλλα σύμβολα. Παρουσιάζει ομοιότητες με τη [σημαία της Βόρειας Επικράτειας]]. Στη σημαία χρησιμοποιούνται τα χρώματα της πόλης της Καμπέρα (μπλε και χρυσαφί , τα οποία επίσης χρησιμοποιούνται στην αυστραλιανή σημαία). Ο Σταυρός του Νότου εμφανίζεται με τη μορφή πέντε λευκών αστεριών σε μπλε πλαίσιο στο προσίστιο τμήμα, ενώ στο κέντρο του χρυσαφί πεδίου στο δεξί μέρος που ίπταται είναι το τροποποιημένο εθνόσημο της Πόλης της Καμπέρα, στο οποίο βλέπουμε δύο κύκνους, έναν μπλε και έναν λευκό, αριστερά και δεξιά του εθνόσημου. Η σημαία σχεδιάστηκε από τον Ίβο Όστιν.

Παρότι η Επικράτεια Αυστραλιανής Πρωτεύουσας υπάρχει από το 1909 της παραχωρήθηκε αυτοδιοίκηση μόλις το 1989 και δεν είχε μέχρι τότε δική της σημαία. Συνακόλουθα η κυβέρνηση αποφάσισε ότι έπρεπε να υιοθετηθεί μια σημαία. Κατά τη διάρκεια των διαγωνισμών του 1988 και του 1992 για μία νέα πρόταση για σημαία, καλλιτέχνες και κάτοικοι της Επικράτειας Αυστραλιανής Πρωτεύουσας πρότειναν τα σχέδιά τους για τη νέα σημαία. Τελικά επικράτησε το σημερινό σχέδιο και το 1993 η σημαία εγκρίθηκε επίσημα από τη νομοθετική συνέλευση της Επικράτειας.
Περάστε φιλήστε τελειώσατε

"Περάστε φιλήστε τελειώσατε" είναι ο τίτλος Ελληνικής κωμικής κινηματογραφικής ταινίας του 1986,σε σενάριο και σκηνοθεσία Γιάννη Δαλιανίδη.Η ταινία προβλήθηκε τη σεζόν 1986-1987,έκοψε 200.173 εισιτήρια και ήρθε 1η ανάμεσα στις 45 ταινίες της σεζόν.
Νάσιοναλ Λιγκ Νορθ

Η Νάσιοναλ Λιγκ Νορθ (αγγλικά: "Conference North", πρώην Κόνφερενς Νορθ αγγλικά: "Conference North") γνωστή και ως "Vanarama National League North" για εμπορικούς λόγους, είναι μία κατηγορία της διοργάνωσης Νάσιοναλ Λιγκ στην Αγγλία και βρίσκεται (μαζί με τη Νάσιοναλ Λιγκ Σάουθ) ένα επίπεδο κάτω από την κατηγορία Νάσιοναλ Λιγκ. Είναι στο βήμα 2 (step 2) του Νάσιοναλ Λιγκ Σίστεμ (NLS) και στο επίπεδο 6 του αγγλικού συστήματος ποδοσφαιρικών πρωταθλημάτων. Αποτελείται από ομάδες που βρίσκονται στο βόρειο τμήμα της Αγγλίας, στο Μίντλαντ και τη Βόρεια Ουαλία.
ΦΚ Εκράνας

Η ΦΚ Εκράνας (λιθουανικά: "Panevėžio futbolo klubas Ekranas") ήταν ένας λιθουανικός σύλλογος ποδοσφαίρου με έδρα την πόλη Πανεβεζίς. Ιδρύθηκε το 1964 και διαλύθηκε το 2014.

Έχει κερδίσει το Πρωτάθλημα Λιθουανίας το 1985 (Σοβιετική Λιθουανία), 1993, 2005, 2008, 2009, 2010, 2011 και 2012, το Κύπελλο Λιθουανίας το 1985 (Σοβιετική Λιθουανία), 1998, 2000, 2010 και 2011 και το Σούπερ Καπ Λιθουανίας το 1998, 2006, 2010, 2011 και 2012.

Στις 5 Νοεμβρίου 2004, πριν από τον κρίσιμο αγώνα πρωταθλήματος με την ΦΜΚ Κάουνας, ο σύλλογος αποπέμφθηκε από το πρωτάθλημα με απόφαση της Εθνικής Ομοσπονδίας Ποδοσφαιρικών Συλλόγων της χώρας, λόγω της υπόθεσης των στημένων παιχνιδιών, αλλά επανήλθε με εκ νέου απόφαση της Ομοσπονδίας την επόμενη ημέρα.

Τον Αύγουστο του 2006 η Εκράνας κέρδισε το πρώτο της Κύπελλο Πρωταθλητριών Βαλτικής στη Λιέπαγια, κερδίζοντας τη πρωταθλήτρια Εσθονίας ΤΒΜΚ Τάλιν με 6-4 και αποσπώντας ισοπαλία 1-1 από τη γηπεδούχο Λιέπαγιας Μέταλουργκς.
Έλα να γυμνωθούμε ντάρλινγκ

To Έλα να γυμνωθούμε ντάρλινγκ (εναλλακτικά Έλα να αγαπηθούμε ντάρλινγκ) είναι Ελληνική κωμική κινηματογραφική ταινία του 1984, σε σενάριο και σκηνοθεσία Γιάννη Δαλιανίδη. 

Η ταινία γυρίστηκε το καλοκαίρι του 1984 στην Ύδρα. Προβλήθηκε τη σεζόν 1984-1985,έκοψε 203.654 εισιτήρια και ήρθε 3η ανάμεσα στις 38 ταινίες της σεζόν.
Κομήτης Γουέστ

thumb|250px|Ο κομήτης Γουέστ το Μάρτιο του 1976
Ο Κομήτης Γουέστ ("West"), με τους επίσημους προσδιορισμούς C/1975 V1, 1976 VI και 1975n, είναι μη-περιοδικός κομήτης, ο οποίος πέρασε από το περιήλιό του στις 25 Φεβρουαρίου 1976, όταν και έγινε πολύ λαμπρός και εντυπωσιακός σε τέτοιο βαθμό ώστε να αποκαλείται ο Μέγας Κομήτης του 1976.
Κώδιξ Ζωγράφου

Θρησκευτικό κείμενο στην [[Σλαβόφωνοι της ελληνικής Μακεδονίας#Θρησκευτική γλώσσα|Σλαβονική]], από χειρόγραφο της [[Μονή Ζωγράφου|Μονής Ζωγράφου]] του [[Άγιο Όρος|Αγίου Όρους]] που χρονολογείται στα τέλη του 10ου ή αρχές 11ου αι.
Ο Κώδιξ Ζωγράφου (Codex Zographensis (βουλ. : Зографско евангелие και ρωσ. (Зографское евангелие) είναι ένα εικονογραφημένο χειρόγραφο Ευαγγέλιο που βρέθηκε στη βουλγαρική Μονή Ζωγράφου στο Άγιον Όρος το 1843 από τον συγγραφέα της Κροατίας και διπλωμάτη Αντούν Μιχανόβιτς (Antoun Mihanović), και το οποίο χρονολογείται από τα τέλη του 10ου ή στις αρχές του 11ου αιώνα.

Μαζί με τον Κώδικα Μαριάνους (Codex Marianous) του 11ου αι. και του ευαγγελίου του Νόβγκοροντ του έτους 1056 αποτελούν τα παλαιότερα καταγεγραμμένα κείμενα του σλαβικού αλφαβήτου.
Μοάνα Καρκάσις Καλόζιλ

Ο Μοάνα Καρκάσις Καλόζιλ (Moana Carcasses Kalosil, 28 Ιανουαρίου 1963-) είναι πολιτικός από το Βανουάτου και πρωθυπουργός από τις 23 Μαρτίου 2013 ως τις 15 Μαΐου 2014, ο πρώτος πολιτογραφημένος στη χώρα που έγινε πρωθυπουργός. Είναι μέλος του Κόμματος Συνομοσπονδία των Πρασίνων.
Νιλ Μωπαί

Ο Νιλ Μωπαί, γεννημένος στις 14 Αυγούστου 1996 στο Βερσάιγ, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της ΟΖΚ Νις.
Εριμπά Μαρδούκ

Ο Εριμπά Μαρδούκ ήταν βασιλιάς της Βαβυλώνας (769 π.Χ. - 761 π.Χ.), ένας από τους τρεις Χαλδαίους φυλετικούς γενάρχες που κατέλαβαν τον θρόνο της Βαβυλώνας τον 8ο αιώνα π.Χ. Εξασφάλισε μεγάλη σταθερότητα στη χώρα ύστερα από μια περίοδο αναταραχών. 

Το όνομα του πατέρα του ήταν Μαρδούκ σακίν σουμί, ο ίδιος υπήρξε διάδοχος του βασιλιά της Βαβυλώνας Μαρδούκ απλά ουσούρ του πρώτου Βαβυλώνιου βασιλιά που έχει αναγνωριστεί επίσημα ως Χαλδαίος σύμφωνα με τα Βαβυλωνιακά χρονικά και τον Πτολεμαϊκό κανόνα που συμφωνούν μαζί τους τα χρονικά των Ασσύριων βασιλέων. Συμμετείχε στην εορτή του Ακιτού για την είσοδο του νέου έτους τον δεύτερο χρόνο της βασιλείας του. Η βασιλεία του επεκτάθηκε στην βόρεια Βαβυλώνα απέκρουσε επιτυχώς τις επιδρομές των νομάδων τους επιστρέφοντας τις εκτάσεις γης στους προηγούμενους ιδιοκτήτες του όπως αναφέρουν νομικά έγγραφα που βρέθηκαν από την εποχή. Έκανε πολλές θρησκευτικές μεταρρυθμίσεις όπως επισκεύασε όλες τις ζημιές στον ναό του Μαρδούκ στην Εσαγκίλα, επανέφερε τον θρόνο του Μαρδούκ ο ίδιος όπως αναφέρουν οι επιγραφές της εποχής του Εσαραδδών κάποιες θρησκευτικές όμως μεταρρυθμίσεις που υποτιμούσαν την λατρεία της Ιστάρ δυσαρεστώντας τους υπηκόους του.
Μαρδούκ μπελ ζερί

Ο Μαρδούκ μπελ ζερί υπήρξε βασιλιάς της Βαβυλώνας (790 - 780 π.χ.) ήταν βασιλιάς την ταραχώδη περίοδο που ακολούθησαν οι επιδρομές του Ασσύριου βασιλιά Σαμσί Αντάντ Ε΄ στην Βαβυλώνα στις αρχές του 8ου αιώνα. Σύμφωνα με ένα οικονομικό έγγραφο που βρέθηκε τον πρώτο χρόνο της βασιλείας του η πόλη ήταν λατρευτικός δορυφόρος της Ουρούκ κέντρο λατρείας του Νεργκάλ και της Ιστάρ περιγράφεται σαν "στρατιώτης".
Μπαμπά αχά ιντινά

Ο Μπαμπά αχά ιντινά, ήταν βασιλιάς της Βαβυλώνας (813 - 812 π.χ.). Ήταν ο ένατος βασιλιάς της όγδοης δυναστείας της Βαβυλώνας που κυβέρνησε για λιγότερο από έναν χρόνο όταν οι Ασσύριοι εκθρόνισαν τον προηγούμενο βασιλιά Μαρδούκ βαλασσού ικμπί. Το όνομα του δείχνει ότι ήταν δεύτερος γιος ενός Βαβυλώνιου αριστοκράτη του Λιντανού. Όπως περιγράφεται στα Ασσυριακά χρονικά την εποχή του ο βασιλιάς της Ασσυρίας Σαμσί Αντάντ Ε΄ πραγματοποίησε την έκτη εκστρατεία του στη Βαβυλώνα. Ο Ασσύριος βασιλιάς δεν έκανε καμιά σοβαρή προσπάθεια να υποτάξει τη Βαβυλώνα και επέστρεψε στην πατρίδα του.
Νινουρτά απλά Χ

Ο "Νινουρτά απλά Χ" ήταν βασιλιάς της Βαβυλώνας (800 - 790 π.χ.). Υπήρχε ένα κενό περίπου 12 ετών από τον προκάτοχο του βασιλιά της Βαβυλώνας Μπαμπά-αχά-ιντινά στο οποίο βασίλευσαν πέντε άγνωστοι βασιλείς. Σύμφωνα με τα Ασσυριακά χρονικά την εποχή του συνέβη η έβδομη εκστρατεία του βασιλιά της Ασσυρίας Σαμσί Αντάντ Ε΄ στη Βαβυλώνα. Ο διάδοχος του Αντάντ Νιραρί Γ΄ έκανε νέα εκστρατεία στη δύση αλλά φαίνεται ότι έφτασε στην θάλασσα κοντά στις ακτές του Περσικού κόλπου (802 π.χ.)
Μαρδούκ βαλασσού ικμπί

Ο Μαρδούκ βαλασσού ικμπί, ήταν βασιλιάς της Βαβυλώνας (819 - 813 π.χ.) γιος και διάδοχος του βασιλιά της Βαβυλώνας Μαρδούκ ζακίρ σουμί Α'. Ήταν όγδοος βασιλιάς της όγδοης δυναστείας της Βαβυλώνας, σύγχρονος του Ασσύριου βασιλιά Σαμσί Αντάντ Ε' που ήταν γαμπρός του αφού ο πατέρας του τον πάντρεψε με την κόρη του Σεμίραμις. Διαδέχθηκε όπως φαίνεται στα έγγραφα τον πατέρα του σε μεγάλη ηλικία. Την εποχή του ο βασιλιάς της Ασσυρίας Σαμσί Αντάντ Ε΄ έκανε δύο διαδοχικές εκστρατείες στη Βαβυλώνα την τέταρτη και την πέμπτη. Τα κίνητρα της εκστρατείας ήταν άγνωστα, πιθανότατα κάποια δυσαρέσκεια από τον πατέρα του ο οποίος σε κάποια συμφωνία του, είχε υποβαθμίσει την Ασσυρία σε σχέση με τη Βαβυλώνα. Στην δεύτερη εκστρατεία κατάφερε να εκθρονίσει τον Μαρδούκ βαλασσού ικμπί που τον διαδέχθηκε ο Μπαμπά αχά ιντινά.
Rockabilly

Η Rockabilly ή Ρόκαμπιλυ είναι μία από τις πρώτες μορφές της Rock and roll που χρονολογείται στις αρχές της δεκαετίας του 1950. Πρόκειται για ένα «μείγμα μουσικής country & western και rythm & blues». Έχει επίσης οριστεί ως «δημοφιλής μουσική που συνδυάζει στοιχεία rock and roll & bluegrass».

O όρος Rockabilly προέρχεται από τον όρο "rock" (του Rock 'n' Roll) και "hillbilly", ένα παράρτημα της "country music" (συνήθως αναφερόμενη και ως "hillbilly music" την δεκαετία του 1940 και 1950). Άλλες σημαντικές επιρροές στην rockabilly περιλαμβάνουν τη western swing, boogie woogie, rythm και blues. Ενώ υπάρχουν αξιοσημείωτες εξαιρέσεις, οι ρίζες της βρίσκονται κυρίως στις νότιες Ηνωμένες Πολιτείες.

Η επιρροή και η δημοσιότητα του στυλ εξασθένισε στη δεκαετία του 1960, αλλά στα τέλη του 1970 και στις αρχές της δεκαετίας του 1980 (κυρίως με τους Stray Cats), η rockabilly βίωσε μια μεγάλη αναβίωση της δημοσιότητας της. Στοιχεία της rockabilly έχουν επιβιώσει ακόμα και στον 21ο αιώνα, μέσα από μια υποκουλτούρα της.

Κατηγορία:Μουσικά είδη
Ρενάτο Σιβέλι

Ο Ρενάτο Σιβέλι είναι Αργεντινός ποδοσφαιριστής, γεννημένος στις 14 Οκτωβρίου 1983 στο Πεουαχό της Αργεντινής, ο οποίος αγωνίζεται στην θέση του κεντρικού αμυντικού. Με ύψος 1,93 μέτρα και βάρος 89 κιλά, διαθέτει επίσης ιταλική υπηκοότητα.

Ο μικρός του αδερφός Λουσιάνο, αγωνίζεται για λογαριασμό της Κλουμπ Λιμπερτάδ στην Παραγουάη.
Ναβού μουκίν απλί

Ο Ναβού μουκίν απλί υπήρξε ο ιδρυτής της όγδοης δυναστείας της Βαβυλώνας (978 - 943 π.χ.) το όνομα του σημαίνει "ο θεός Ναβού εγκατέστησε έναν νόμιμο διάδοχο" σύγχρονος με τον Ασσύριο βασιλιά Τιγκλάθ Πιλεσέρ Β΄ η βασιλεία του έπεσε σε μιά σκοτεινή περίοδο που οι επιδρομές των Αραμμαίων στην Βαβυλώνα κατέστρεψαν τις καλλιέργειες και οι Χαλδαίοι εγκαταστάθηκαν στην πόλη. Μετέφερε στην Βαβυλώνα το λατρευτικό είδωλο του θεού Ναβού απο την Βορσίππα, είχε 3 γιους από τους οποίους οι 2 βασίλευσαν μετά από αυτόν οι Νινουρτά κουντουρί ουσούρ Β' και Μαρ μπιτί αχέ ιντινά.
Greatest Hits 1970-1978

Greatest Hits 1970-1978 είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath, η οποία κυκλοφόρησε το Μάρτιο του 2006 μέσω της δισκογραφικής εταιρείας "Warner Bros." και περιλαμβάνει τραγούδια από την πρώτη περίοδο της ύπαρξης τους κατά τη δεκαετία του '70, με τον Όζι Όσμπορν στα φωνητικά.

Ο δίσκος ανέβηκε στο # 96 των αμερικανικών τσαρτ και πέρασε 10 εβδομάδες στο Billboard 200.
Audi Q3

Το Audi Q3 είναι ένα μικρομεσαίο SUV αυτοκίνητο, που παράγεται από τη γερμανική αυτοκινητοβιομηχανία Audi, από τον Ιούνιο του 2011. Πρόκειται για το τρίτο χρονολογικά SUV στην ιστορία της εταιρείας, μετά τα Audi Q7 και Audi Q5. Από τον Νοέμβριο του 2018, βρίσκεται στη δεύτερη γενιά του.
Toyota Corolla

Το Toyota Corolla είναι ένα μικρομεσαίο / μεσαίο αυτοκίνητο (συνήθως της κατηγορίας C) που παράγεται από τη ιαπωνική αυτοκινητοβιομηχανία Toyota, από το 1966 έως και σήμερα, σε 12 γενιές. Τα Corolla κατάφεραν να γίνουν τα αυτοκίνητα με τις περισσότερες πωλήσεις σε όλο τον κόσμο από το 1974, και είναι ένα από τα best-seller αυτοκίνητα ανά τόπους και χώρες στον κόσμο. Μάλιστα τον Ιούλιο του 2013 οι συνολικές πωλήσεις όλων των Toyota Corolla ξεπέρασαν τα 40 εκατομμύρια αντίτυπα. Ως αποτέλεσμα, το Corolla αποτελεί πλέον ορόσημο για την Toyota, αλλά και για την παγκόσμια αυτοκινητοβιομηχανία. Η ονομασία «Corolla» στα λατινικά σημαίνει «μικρή κορώνα» και παράλληλα «στεφάνη άνθους».
Αλεξάνταρ Λαζέφσκι

Ο Αλεξάνταρ Λαζέφσκι (, γεννημένος στις 21 Ιανουαρίου 1988) είναι Βορειομακεδόνας διεθνής ποδοσφαιριστής. Αυτό τον καιρό αγωνίζεται στην Παρτιζάν Βελιγραδίου στην Σέρβικη Σούπερ Λίγκα.
Μαχαμανέ Τραορέ

Ο Μαχαμανέ Τραορέ είναι ποδοσφαιριστής από το Μάλι, γεννημένος στις 31 Αυγούστου 1988, στο Μπαμακό του Μάλι. Αυτό τον καιρό αγωνίζεται στην ΟΖΚ Νις, όπου και επέστρεψε έπειτα από δύο σεζόν ως δανεικός στην ΦΚ Μετς. Αγωνίζεται στην θέση του επιθετικού μέσου.
Εουλμάς σακίν σουμί

Ο Εουλμάς σακίν σουμί υπήρξε ο ιδρυτής της έκτης δυναστείας της Βαβυλώνας (1004 - 987 π.χ.) γνωστός ως γιος του Βαζί και η δυναστεία του αναφέρεται ως δυναστεία των Βαζί απόγονος των Κασσιτών βασιλέων εκμεταλλεύτηκε την ταραχή από τις επιδρομές των Αραμαίων για να καταλάβει τον θρόνο.
Εά μουκίν ζερί

Ο Εά μουκίν ζερί υπήρξε ο δεύτερος βασιλιάς της πέμπτης δυναστείας της Βαβυλώνας (1006 π.χ.) αναφέρεται επίσης σαν γιος του Ασμάρ που είναι Κασσίτικη λέξη για το γεράκι έγινε βασιλιάς αφού δολοφόνησε τον προκάτοχο του ιδρυτή της πέμπτης δυναστείας της Βαβυλώνας Σιμπάρ Σιπάκ αλλά βασίλευσε μόνο 3 μήνες.
Λουί Κουλς-Λάρτιγκ

Ο Σερ Λουί Κουλς-Λάρτιγκ (Louis Cools-Lartigue, Ιππότης του Τάγματος της Βρετανικής Αυτοκρατορίας, 1905 - 21 Αυγούστου 1993) ήταν πολιτικός από τη Δομινίκα.

Από το Νοέμβριο του 1967 ως τις 3 Νοεμβρίου 1978 ο Κουλς-Λάρτιγκ ήταν ο τελευταίος κυβερνήτης της Δομινίκας. Εν συνεχεία εξελέγη προσωρινός πρόεδρος και υπηρέτησε από τις 3 Νοεμβρίου 1978 ως τις 19 Ιανουαρίου 1979, οπότε εξελέγη πρόεδρος ο Φρεντ Ντεγκαζόν. Κατά την συνταγματική κρίση που ήταν απόρροια της επιθυμίας για δημοκρατικές και κοινωνικές μεταρρυθμίσεις, ο Ντεγκαζόν εγκατέλειψε τη χώρα και κατέφυγε στην Αγγλία στις 10 Ιουνίου 1979. Η Συνέλευση εξέλεξε τον Κουλς-Λάρτιγκ ως αντικαταστάτη του στις 15 Ιουνίου 1979. Την επόμενη ημέρα παραιτήθηκε και τον αντικατέστησε ο Τζένερ Άρμουρ.

Απεβίωσε το 1993.
Κασού ναδίν αχί

Ο Κασού ναδίν αχί υπήρξε ο τρίτος και τελευταίος βασιλιάς της πέμπτης δυναστείας της Βαβυλώνας (1006- 1004 π.χ.) το όνομα του σημαίνει "ο Κασσίτης θεός δίνει έναν αδελφό", αναφέρεται επίσης σαν γιος του Ασμάρ θεωρείται ένας από τους Βαβυλώνιους βασιλείς σύγχρονους του μακροχρόνιου Ασσύριου βασιλιά Ασούρ Ραμπί Β΄.
Μαρδούκ αχέ εριμπά

Ο Μαρδούκ αχέ εριμπά υπήρξε ο ένατος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1033 π.χ.) διάδοχος του βασιλιά της Βαβυλώνας Αντάντ απλά ιντινά βασίλευσε μόνο 6 μήνες στα κείμενα της εποχής του αναφέρεται κάποια οικονομική συναλλαγή με έναν Απιρού.
Μαρδούκ ζερ Χ

Ο Μαρδούκ ζερ Χ υπήρξε ο δέκατος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1046 - 1033 π.Χ.). Είναι άγνωστο το δεύτερο μισό του ονόματος του επειδή δεν διακρίνεται στις πινακίδες, γι'αυτό σημειώνεται ως "Χ" και τα κείμενα που βρέθηκαν την εποχή της βασιλείας του είναι γνωστά σαν προφητείες και τον διαδέχθηκε ο τελευταίος βασιλιάς της δυναστείας Ναβού σούμ λιμπούρ με τον οποίο η συγγενική σχέση είναι άγνωστη.
Αντάντ απλά ιντινά

Ο Αντάντ απλά ιντινά υπήρξε ο όγδοος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1067 - 1046 π.χ.) το όνομα του που αναφέρεται στον θεό της θύελλας σημαίνει "ο θεός Αντάντ μου έδωσε έναν διάδοχο" σύγχρονος του Ασσύριου βασιλιά Ασούρ μπέλ καλά, η εποχή του χαρακτηρίζεται ως χρυσή εποχή για την Βαβυλώνα.΄Ο σπασμένος οβελίσκος του Ασούρ μπέλ καλά επιβεβαιώνει οτι οι Ασσύριοι επιτέθηκαν στην Βαβυλώνα τα πρώτα χρόνια της βασιλείας του, αναφέρεται σαν γιος του κανένα δηλαδή σφετεριστής κατά άλλες πληροφορίες το όνομα του πατέρα του ήταν Εσαγκίλ Σαντουνί σύμφωνα με πληροφορίες τοποθετήθηκε βασιλιάς από τον Ασούρ μπέλ καλά ο οποίος παντρεύτηκε την κόρη του. Στα χρονικά της βασιλείας του αναφέρονται επιθέσεις των Αραμαικών φυλών καθοδηγούμενες από έναν επαναστάτη, το έπος του θεού της πανούκλας Ερρά αναφέρει μεγάλη αναγέννηση της Βαβυλώνας ύστερα από πολλά χρόνια απραξίας ανακατασκεύασε τα τείχη της πόλης και πολλούς ναούς. Στην Ασσυρία είχε σημαντική συμβολή στην αντικατάσταση του γιου και διαδόχου του 
Ασούρ μπέλ καλά με τον θείο του Σαμσί Αντάντ Δ' που βρισκόταν σε εξορία στην Βαβυλώνα.
Ενλίλ ναντίν απλί

Ο Ενλίλ ναντίν απλί υπήρξε ο πέμπτος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1103 - 1099 π.χ.) γιος και διάδοχος του βασιλιά της Βαβυλώνας Ναβουχοδονόσορα Α΄ μετά από ένα σύντομο χρονικό διάστημα στην εξουσία που κράτησε περίπου 3 χρόνια ανατράπηκε από τον θείο του Μαρδούκ ναντίν αχέ
Μαρδούκ σαπίκ ζερί

Ο Μαρδούκ σαπίκ ζερί υπήρξε ο έβδομος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1082 - 1067 π.χ.) το όνομα του σημαίνει «εξαγωγέας των σπόρων» διάδοχος του βασιλιά της Βαβυλώνας Μαρδούκ ναντίν αχέ σύγχρονος των Ασσυρίων βασιλέων Ασαρίντ απάλ εκούρ και Ασούρ μπέλ καλά. Την εποχή της βασιλείας του οι Αραμαίοι λόγω πείνας επιτέθηκαν στην Βαβυλώνα σε συνδυασμό με την επίθεση του Τικουλτί απίλ Εσάρρα τα τελευταία χρόνια της βασιλείας του. Επισκεύασε τους ναούς, τα τείχη και έφερε μεγάλη περίοδο ευημερίας ιδιαίτερα μετά το κλείσιμο ειρήνης με τον Ασσύριο βασιλιά Ασούρ μπέλ καλά προκειμένου να μπορέσει να αντιμετωπίσει τους Αραμαίους.
Νινουρτά ναντίν σουμί

Ο Νινουρτά ναντίν σουμί υπήρξε ο τρίτος βασιλιάς της τέταρτης δυναστείας της Βαβυλώνας ή δεύτερης δυναστείας της Ισίν (1132 - 1126 π.χ.) διάδοχος του βασιλιά της Βαβυλώνας Ιττί μαρδούκ μπαλατού με τον οποίο είναι άγνωστη η μεταξύ τους συγγενική σχέση, σύγχρονος με τον Ασσύριο βασιλιά Ασούρ ρες ισί Α΄ με τον οποίο συγκρούστηκε πολλές φορές όπως φαίνεται από τις πινακίδες ο στρατός του ήταν ικανός να κάνει επιδρομές στην νότια Ασσυρία. Έμεινε γνωστός στην ιστορία σαν ο πατέρας του Ναβουχοδονόσορα Α΄ ο οποίος τον διαδέχθηκε ο άνθρωπος που απελευθέρωσε την Βαβυλώνα από τους Ελαμίτες ένας από τους μεγαλύτερους βασιλείς της χώρας.
Μαρδούκ καμπίτ αχεσού

Ο Μαρδούκ καμπίτ αχεσού υπήρξε ο πρώτος βασιλιάς και ιδρυτής της τέταρτης δυναστείας της Βαβυλώνας ή δεύτερης δυναστείας της Ισίν (1157 - 1140 π.χ.) παίρνοντας το πλεονέκτημα από την ανατροπή της κυριαρχίας των Κασσιτών στην Βαβυλώνα λόγω της επιδρομής των Ελαμιτών τα προηγούμενα χρόνια, είναι άγνωστες οι συνθήκες γύρω από τις οποίες αντικατέστησε στον θρόνο της Βαβυλώνας τον προκάτοχο του Ενλί ναντίν αχέ τον τελευταίο βασιλιά της τρίτης δυναστείας της Βαβυλώνας. Η τρίτη δυναστεία εκπροσωπούσε τους Κασσίτες κατακτητές τις πόλης που είχαν τοποθετηθεί βασιλείς από τους Χετταίους, οι Ελαμίτες τα χρόνια τις βασιλείας του Ενλί ναντίν αχέ επέφεραν πλήθος καταστροφές, λεηλασίες στην πόλη και αρπαγές πολύτιμων αντικειμένων όπως η στήλη του Χαμουραμπί και ο θρόνος του Μαρδούκ, τα μετέφεραν στην πρωτεύουσα τους Σούσα. Σύγχρονος του Ελαμίτη βασιλιά Σιλάκ Ινσουσινάκ Α' αδελφός και διάδοχος του ανατροπέα των Κασσιτών Κουτίρ Ναχουντέ Β' κατάφερε να απαλλάξει την Βαβυλώνα από τις Ελαμίτικες ορδές, η δυναστεία του ονομάστηκε δυναστεία της Ισίν 
πιθανώς λόγω της καταγωγής του από την πόλη του Ισίν, κυβέρνησε με 11 βασιλείς οι οποίοι ανέδειξαν τον Μαρδούκ ως ύπατο θεό της Βαβυλώνας. Ο Ναβουχοδονόσορ Α΄ πιθανότατα εγγονός ή δισέγγονος του ιδρυτή θα καταφέρει λίγα χρόνια αργότερα να κατατροπώσει τους Ελαμίτες επαναφέροντας στην Βαβυλώνα τα κλεμμένα αντικείμενα.
Σπόρτπαρκ Έσεν/Μάουρεν

Το Σπόρτπαρκ Έσεν/Μάουρεν είναι ποδοσφαιρικό γήπεδο στο Έσεν του Λίχτενσταϊν και είναι έδρα της ΟΣΦ Έσεν/Μάουρεν.

Το γήπεδο εγκαινιάστηκε το 1975. Χρησιμοποιήθηκε για το Παγκόσμιο Κύπελλο Ποδοσφαίρου 2010 U-17. Η χωρητικότητα αγγίζει μόλις τις 600 θέσεις.
Γιούνιον Άιλαντ

Το Γιούνιον Άιλαντ (αγγλικά: "Union Island") είναι ένα νησί στην Καραϊβική, και ειδικότερα το τέταρτο μεγαλύτερο νησί του Αγίου Βικεντίου και Γρεναδίνων. Έχει έκταση 8 τ.χλμ. και πληθυσμό 3.000 κατοίκους. Πρωτεύουσα του νησιού είναι το Clifton Harbour.
Ιάκωβος Φαδρίκ

Ο Ιάκωβος Φαδρίκ ή Ιάκωβος Φρειδερίκος της Αραγώνας ή Ιάκωβος Φαδρίγ ("ισπανικά : Jaime Frederic de Aragón", (απεβ. 1365)), ήταν Ισπανο-Ιταλικής καταγωγής, που γεννήθηκε στην Σικελία. Έγινε κόμης των Σαλώνων από το 1355 έως το 1365, κόμης της Μάλτας (1355-1365) και του Γκόζο. Ήταν δεύτερος γιος του Αλφόνσο Φαδρίκ και της Μαρούλας της Βερόνας.
Σταντ Ολιμπίκ Υβ-ντυ-Μανουάρ

Το Σταντ Ολιμπίκ Υβ-ντυ-Μανουάρ είναι αθλητικό γήπεδο το οποίο βρίσκεται στη Κολόμπ (Ω-ντε-Σεν), προάστιο στα βορειοδυτικά του Παρισιού. Το γήπεδο αυτό έχει φιλοξενήσει, μεταξύ άλλων, τους Θερινούς Ολυμπιακούς Αγώνες του 1924, τον τελικό του Παγκοσμίου Κυπέλλου Ποδοσφαίρου του 1938, 40 τελικούς του Κυπέλλου Γαλλίας και αριθμό τελικών του Πρωταθλήματος Ράγκμπι Γαλλίας, καθώς και αναμετρήσεις της Εθνικής Γαλλίας Ποδοσφαίρου και της Εθνικής Ράγκμπι Γαλλίας.
Αρχιπέλαγος Λος Ρόκες

thumb|200px|Δορυφορική εικόνα του αρχιπελάγους Λος Ρόκες

Το Αρχιπέλαγος Λος Ρόκες (ισπανικά: "Archipiélago Los Roques") είναι ένα σύμπλεγμα νησιών στην Καραϊβική, το οποίο ανήκει στη Βενεζουέλα. Βρίσκεται 128 χιλιόμετρα βόρεια από την πόλη La Guaira και διοικητικά υπάγεται στις Ομοσπονδιακές Εξαρτήσεις της Βενεζουέλας. Απότελείται από 350 νησιά, νησίδες και κη και έχει έκταση 40,61 τ.χλμ. με μεγαλύτερο νησί του συμπλέγματος το Κάγιο Γκράντε με έκταση 15,10 τ.χλμ. Το μόνο κατοικημένο νησί είναι το Γκραν Ρόκε, με την ομώνυμη πόλη, με πληθυσμό περίπου 3.100 κατοίκων (2014). Λόγω της μεγάλης ποικιλίας των θαλάσσιων πτηνών και του πλούσιου υδάτινου οικοσυστήματος, η κυβέρνηση της Βενεζουέλας κήρυξε το αρχιπέλαγος Λος Ρόκες Εθνικό Πάρκο το 1972.
Καπάνι

Το Καπάνι ή Αγορά Βλάλη είναι η παλαιότερη παραδοσιακή αγορά στη Θεσσαλονίκη και βρίσκεται δυτικά της Πλατείας Αριστοτέλους. Ορίζεται από τις οδούς Εγνατία, Αριστοτέλους, Ερμού και Βενιζέλου. Στην αγορά υπάρχει πληθώρα εμπορικών καταστημάτων που πωλούν τρόφιμα όπως ιχθυοπωλεία, κρεοπωλεία, οπωροπωλεία, αρτοποιεία, ζαχαροπλαστεία, ελαιοπωλεία αλλά και παραδοσιακά καφενεία, καταστήματα με αναμνηστικά είδη, ρουχισμό κ.ά. Πλησίον βρίσκονται και οι άλλες παραδοσιακές αγορές του κέντρου όπως η Μοδιάνο, η Άθωνος και το Μπεζεστένι. Τα κτήρια της αγοράς είναι διώροφα, ενώ κάποιοι από τους πεζοδρόμους είναι σκεπαστοί.
Απίλ Σιν

Ο Απίλ Σιν, ήταν τέταρτος βασιλιάς της 1ης Αμορρίτικης δυναστείας της Βαβυλώνας (1830 - 1813 π.χ.) γιος και διάδοχος του βασιλιά της Βαβυλώνας Σαβιούμ πατέρας του Σιν Μουβαλίτ και παππούς του κορυφαίου βασιλιά νομοθέτη Χαμουραμπί.
Σουμουλαέλ

Ο Σουμουλαέλ, ήταν δεύτερος βασιλιάς της 1ης Αμορρίτικης δυναστείας της Βαβυλώνας (1880 - 1844 π.χ.) γιος και διάδοχος του ιδρυτή του βασιλείου της Βαβυλώνας και της πόλης της Βαβυλώνας Σουμού Αμπούμ.
Ιπποκαστανοειδή

Ιπποκαστανοειδή ή Ιπποκαστανίδες (Hippocastanaceae) είναι το όνομα μιας μικρής ομάδας δέντρων και θάμνων, όταν η ομάδα αυτή λαμβάνεται ως οικογένεια. Το πιο διαδεδομένο είδος της είναι ο "Αίσκουλος" ("Aesculus") (τα ιπποκάστανα και τα buckeyes, συν. "Pavia"). Όμως, το Αμερικανικό γένος "Μπίλλια" ("Billia") και το Κινεζικό γένος "Χαντελιόδενδρον" ("Handeliodendron") περιλαμβάνονται επίσης σε αυτήν την οικογένεια. Ένα χαρακτηριστικό της οικογένειας είναι τα παλαμοειδή σύνθετα φύλλα.

Τα μέλη αυτής της οικογένειας σχετίζονται στενά με την μεγάλη, κυρίως τροπική οικογένεια Σαπινδώδη (Sapindaceae), και μερικά συστήματα ταξινόμησης φυτών περιλαμβάνουν τα μέλη των Ιπποκαστανιδών, μαζί με μέλη των Aceraceae, σε μια διευρυμένη οικογένεια Σαπινδώδη.
Σουμού Αμπούμ

Ο Σουμού Αμπούμ ήταν ιδρυτής της πόλης της Βαβυλώνας και ο πρώτος βασιλιάς της πρώτης δυναστείας της πόλης (1894 - 1880 π.χ.) Αμορρίτικης καταγωγής έχτισε την πόλη της Βαβυλώνας (1894 π.χ.) δίνοντας της το όνομα Μπαμπ - ιλί : πύλη των θεών κατά πολλούς ταυτίζεται με τον βιβλικό Νεμρώδ.
Καρλ Πέρκινς

Ο Καρλ Λι Πέρκινς ("Carl Lee Perkins", 9 Απριλίου 1932 — 19 Ιανουαρίου 1998) ήταν Αμερικανός μουσικός του rockabilly. Ηχογράφησε τα περισσότερα τραγούδια του στο στούντιο Sun Records στο Μέμφις του Τενεσί των Ηνωμένων πολιτειών. Ξεκινώντας την καριέρα του κατά την διάρκεια της δεκαετίας του 50' (συγκεκριμένα το 1954) ηχογράφησε πολλά επιτυχημένα κομμάτια όπως το "Blue Suede Shoes".

Σύμφωνα με τον Τσάρλι Ντάνιελς, «τα τραγούδια του Κάρλ Πέρκινς προσωποποίησαν την γενιά της Ροκαμπίλυ, και ο "ήχος" του Καρλ Πέρκινς μόνο, προσωποποίησε τον ήχο της ρoκαμπίλυ περισσότερο από οποιοδήποτε άλλο που ασχολήθηκε με αυτή». Τα τραγούδια του Πέρκινς εκτελέστηκαν από διάσημους καλλιτέχνες με μεγάλη επιρροή στο κοινό όπως ο Έλβις Πρίσλεϊ, οι Μπιτλς, ο Τζίμι Χέντριξ και ο Τζόνι Κάς, οι οποίοι στην συνέχεια στερέωσαν τα θεμέλια του στην ιστορία της διάσημης αυτής μουσικής. Ακόμη και ο Πόλ Μακάρτενεϊ (Paul McCartney τραγουδιστής των Μπιτλς) υποστήριξε πως «αν δεν υπήρχε ο Κάρλ, δεν θα υπήρχαν οι Μπίτλς».

Έλαβε πολυάριθμα βραβεία και του αποδόθηκε το παρατσούκλι "the King of rockabilly" (ο Βασιλιάς της Ροκαμπίλυ).
ΟΥΕΦΑ Τσάμπιονς Λιγκ 2011-12

Το ΟΥΕΦΑ Τσάμπιονς Λιγκ 2011-12 ήταν η 57η διοργάνωση της UEFA και η 20ή από τη μετονομασία της σε Τσάμπιονς Λιγκ. Ο τελικός έγινε στο στάδιο Αλιάντς Αρένα, έδρα της Μπάγερν Μονάχου και του Μόναχο 1860, στο Μόναχο της Γερμανίας, αν και το στάδιο ονομάστηκε προσωρινά "Ποδοσφαιρική Αρένα Μονάχου" (Fußball-Arena München) για τον τελικό, καθώς η ΟΥΕΦΑ δεν επιτρέπει τις χορηγίες από εταιρίες που δεν είναι αδελφικές της. Τη συγκεκριμένη αγωνιστική περίοδο της διασυλλογικής διοργάνωσης προστέθηκαν δυο επιπλέον βοηθοί διαιτητές πίσω από κάθε εστία. Η Μπαρτσελόνα κλήθηκε να υπερασπιστεί τον τίτλο της πρωταθλήτριας Ευρώπης, αλλά στην ημιτελική φάση αποκλείστηκε από την Τσέλσι, η οποία κατέκτησε το τρόπαιο για πρώτη φορά στην ιστορία της, επικρατώντας της Μπάγερν Μονάχου στη διαδικασία των πέναλτι.
Subaru Trezia

Το Subaru Trezia ήταν ένα πολυμορφικό αυτοκίνητο πόλης, που παρήχθη από την ιαπωνική αυτοκινητοβιομηχανία Subaru (μέλος του ομίλου Subaru Corporation) από τον Δεκέμβριο του 2010 έως τον Δεκέμβριο του 2017. Πρακτικώς, ήταν μια παράλληλη έκδοση του Toyota Verso-S, γνωστό σε κάποια κράτη και ως Toyota Ractis, με αισθητικές μόνο διαφορές, καθώς φέρει διαφορετικά μπροστινά και πίσω φώτα, προφυλακτήρες και μπροστινή γρίλια.
Έλενα Σουλιώτη

Η Έλενα Σουλιώτη (1943-2004) υπήρξε Ελληνίδα ερμηνεύτρια του λυρικού θεάτρου, γνωστή διεθνώς με το εκλατινισμένο "Elena Suliotis" και αργότερα "Souliotis".

Υψίφωνος με σπουδαίο φωνητικό και σκηνικό ταλέντο, χαρακτηρίστηκε σε νεαρή ηλικία ως «η νέα Κάλλας», με αποτέλεσμα να εκτεθεί σε εξοντωτικούς ρυθμούς εμφανίσεων που κατέστρεψαν τη φωνή της. Παρόλα αυτά κάποιες ερμηνείες της, ιδίως σε έργα του Τζουζέπε Βέρντι, έχουν καταγραφεί ανάμεσα στις κορυφαίες της όπερας.
Hi-5

Οι Hi-5 ήταν ελληνικό ποπ συγκρότημα που αποτελούνταν από τις: Μαρλέν Αγγελίδου, Ειρήνη Ψυχράμη, Φρόσω Παπαχαραλάμπους, Shaya και Νάνσυ Στεργιοπούλου, οι οποίες ήταν οι νικήτριες της ελληνικής εκδοχής του μουσικού σόου "Popstars". Η μπάντα είχε μεγάλη επιτυχία σε Ελλάδα και Κύπρο. Διαλύθηκαν το 2005, ακολουθώντας ξεχωριστές καριέρες η καθεμία.
Shoo-Be-Doo-Be-Doo-Da-Day

Το Shoo-Be-Doo-Be-Doo-Da-Day είναι single, που κυκλοφόρησε το 1968, από τον Στήβι Γουόντερ. Το τραγούδι γράφτηκε από τους Στηβ Γουόντερ, Χένρι Κόσμπι και Σίλβια Μόι, και έδειξε για πρώτη φορά τα ταλέντα του Γουόντερ στο κλαβινέτο και ήταν ένα από τα πετυχημένα κομμάτια του Γούοντερ κατά τη δεκαετία του 1960. Το τραγούδι έφθασε τη 9η θέση στο Billboard Hot 100, το 1968, και πήγε στη 1η θέση στο Hot R&B/Hip-Hop Songs. 

Εκτελέστηκε επίσης από τον Μάικλ Τζάκσον για το άλμπουμ "Ben" και εκτελέστηκε ξανά από την Μαντόνα, αλλά με τον τίτλο "Shoo-Be-Doo" για το άλμπουμ "Like a Virgin".
Σαμσού Ιλουνά

Ο Σαμσού Ιλουνά (1792 - 1712 π.χ.) ήταν ο έβδομος βασιλιάς της πρώτης Αμορρίτικης δυναστείας της Βαβυλώνας (1750 - 1712 π.χ.). Γιος και διάδοχος του Χαμουραμπί του κορυφαίου Βαβυλώνιου βασιλιά και νομοθέτη ο οποίος είχε καταφέρει να κατακτήσει ολόκληρη την Μεσοποταμία αλλά δεν είχε προλάβει να ενσωματώσει όλους τους κατακτημένους λαούς στο βασίλειο της Βαβυλώνας. Το αποτέλεσμα ήταν μετά τον θάνατο του να επαναστατήσουν, και να διαλυθεί με μεγάλη ευκολία η αυτοκρατορία του Χαμουραμπί η Ασσυρία και το Ελάμ ήταν οι πρώτες περιοχές που κήρυξαν την ανεξαρτησία τους παρά τους σκληρούς αγώνες του Σαμσού Ιλουνά. Τον ένατο χρόνο της βασιλείας του (1741 π.χ.) ένας τυχοδιώκτης με το όνομα Ριμ Σιν Β' επαναστάτησε στην περιοχή της Λάρσα κηρύσσοντας την ανεξαρτησία του. Για 4 χρόνια πολέμησε σκληρά μαζί του τελικά όταν καταλήφθηκε η επανάσταση συνελήφθη και εκτελέστηκε μαζί με όλους τους συνεργάτες του. Συμπεριφέρθηκε βίαια στους επαναστάτες κατέστρεψε τις πόλεις της Ουρ και της Ουρούκ γκρεμίζοντας τα τείχη και καίγοντας τους περισσότερους από τους ναούς τους. Αργότερα λεηλάτησε το Ελάμ κλέβοντας ένα άγαλμα της Ινάνα.
Αργότερα ένας νέος σφετεριστής ο Ιλουμά Ιλού με την δικαιολογία ότι είναι απόγονος του Νταμίγκ Ιλισού τού τελευταίου βασιλιά τής Ισίν κήρυξε την ανεξαρτησία του από τη Βαβυλώνα. Ο Σαμσού Ιλουνά σε δύο εκστρατείες εναντίον του ηττήθηκε με αυτό τον τρόπο ο Ιλουμά Ιλού κατάφερε κερδίζοντας την ανεξαρτησία της νότιας Σουμερίας και της Νιππούρ να ιδρύσει την δεύτερη δυναστεία της Βαβυλώνας ή πρώτη δυναστεία της Ζελάντ (νότιας Βαβυλώνας). Ακολούθησε η επανάσταση και η ανεξαρτησία από την Ασσυρία και το Ελάμ το βασίλειο του Σαμσού Ιλουνά συρρικνώθηκε σημαντικά, οι περισσότερες κατακτήσεις του πατέρα του Χαμουραμπί χάθηκαν, το μόνο που κατάφερε στα τέλη της βασιλείας τους ήταν να συντρίψει τους Κασσίτες όταν έκαναν εισβολή στην Βαβυλώνα (1715 π.χ.)

Κατηγορία:Βασιλείς της Βαβυλώνας
ARPANET

Το ARPANET (Advanced Research Projects Agency Network) ήταν το πρώτο στον κόσμο δίκτυο μεταγωγής πακέτου και το δίκτυο πυρήνας ενός συνόλου που θα συνέθετε το παγκόσμιο Διαδίκτυο (internet). Το δίκτυο χρηματοδοτήθηκε από το Γραφείο ερευνών Αμύνης (Defense Advanced Research Projects Agency (DARPA)) του Υπουργείο Άμυνας των Ηνωμένων Πολιτειών για χρήση στα πανεπιστήμια και εργαστήρια ερευνών στις Η.Π.Α.. Η μεταγωγή πακέτων του ARPANET βασίστηκε σε σχέδια του Lawrence Roberts του εργαστηρίου 'Lincoln Laboratory'. 

Η μεταγωγή πακέτου (Packet switching), σήμερα η κυρίαρχη βάση για την επικοινωνία δεδομένων παγκοσμίως, ήταν μια νέα αντίληψη την στιγμή της σύλληψης της δημιουργίας του ARPANET. Οι επικοινωνίες δεδομένων είχαν βασιστεί στη μεταγωγή κυκλώματος, όπως στο παραδοσιακό τηλεφωνικό δίκτυο, όπου μια τηλεφωνική κλήση δεσμεύει ένα αφοσιωμένο (dedicated) κύκλωμα για τη διάρκεια της τηλεφωνικής συνόδου και η επικοινωνία είναι δυνατή μόνο ανάμεσα στα δύο διασυνδεδεμένα μέρη.

Με τη μεταγωγή πακέτου, ένα σύστημα δεδομένων μπορούσε να χρησιμοποιήσει έναν επικοινωνιακό σύνδεσμο για να επικοινωνήσει με περισσότερα από ένα μηχανήματα συλλέγοντας δεδομένα σε datagrams και μεταδίδοντάς τα ως πακέτα στον αφιερωμένο σύνδεσμο δικτύου, όποτε ο σύνδεσμος δεν ήταν σε χρήση. Έτσι, όχι μόνο ο σύνδεσμος μπορούσε να είναι σε κοινή χρήση, όπως μια μόνο θυρίδα ταχυδρομείου μπορεί να χρησιμοποιηθεί για να σταλούν γράμματα σε διαφορετικούς προορισμούς, αλλά κάθε πακέτο μπορούσε να δρομολογηθεί ανεξάρτητα από τα άλλα πακέτα.
Πέτρος Μάνταλος

Ο Πέτρος Μάνταλος (Κομοτηνή, 31 Αυγούστου 1991) είναι Έλληνας διεθνής ποδοσφαιριστής, ο οποίος αγωνίζεται ως μέσος για την ΑΕΚ.
Peugeot 405

Το Peugeot 405 ήταν μεσαίο αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Peugeot, από τον Ιούλιο του 1987 έως το 1997 στην Ευρώπη και μεταγενέστερα σε πολλά άλλα κράτη, άλλων ηπείρων. Η τελευταία χώρα όπου συνεχιζόταν η παραγωγή του, ήταν το Ιράν, όπου έληξε μόλις το 2020. Συνολικά κατασκευάστηκαν 2,5 εκατομμύρια αντίτυπα του μοντέλου, τόσο σε αριστεροτίμονες, όσο και σε δεξιοτίμονες εκδοχές. Αντικατέστησε τα Peugeot 305 και Peugeot 505 ταυτόχρονα, και αντικαταστάθηκε τον Οκτώβριο του 1995 από το Peugeot 406, αν και ειδικότερα η έκδοση 405 Break (station wagon), που είχε εισαχθεί το 1988, παρέμεινε στην ευρωπαϊκή παραγωγή έως το 1997.
Smart Forfour

Το Smart Forfour (επίσημα αναγράφεται ως smart forfour) είναι ένα αυτοκίνητο πόλης της κατηγορίας A, που κατασκευάζεται από τη γερμανική αυτοκινητοβιομηχανία Smart. Η πρώτη γενιά του Forfour παρήχθη από τον Ιανουάριο του 2004 έως τον Ιούνιο του 2006, ενώ η δεύτερη γενιά του λανσαρίστηκε στις 22 Νοεμβρίου 2014 σε όλες τις αγορές της Ευρώπης, μεταξύ των οποίων και στην Ελλάδα, την ίδια μέρα με το συγγενικό Smart Fortwo τρίτης γενιάς. Το όνομα του μοντέλου αναφέρεται στον αριθμό των θέσεών του, σε αντιδιαστολή με το διθέσιο Smart Fortwo.
Ευγενή μέταλλα

Ευγενή μέταλλα είναι τα μέταλλα τα οποία είναι ανθεκτικά στη διάβρωση και την οξείδωση στον υγρό αέρα, σε αντίθεση με τα περισσότερα βασικά μέταλλα. Έχουν την τάση να είναι πολύτιμα, συχνά λόγω της σπανιότητάς τους στο φλοιό της Γης. Ως ευγενή μέταλλα θεωρούνται (κατ 'αύξουσα σειρά ατομικού αριθμού) τα εξής: ρουθήνιο, ρόδιο, παλλάδιο, ασήμι, όσμιο, ιρίδιο, λευκόχρυσος και χρυσός. 

Άλλες πηγές περιλαμβάνουν ως ευγενή μέταλλα τον υδράργυρο , ή ακόμα και το ρήνιο. Από την άλλη πλευρά, το τιτάνιο, νιόβιο και ταντάλιο δεν ονομάζονται ευγενή μέταλλα παρά το γεγονός ότι είναι πολύ ανθεκτικά στη διάβρωση.

Τα ευγενή μέταλλα δεν πρέπει να συγχέονται με τα πολύτιμα μέταλλα, αν και αρκετά ευγενή μέταλλα είναι πολύτιμα.
Κόνραντ Μπέκερ

O Κόνραντ Μπέκερ (Conrad Böcker, 1870 – 1936) ήταν Γερμανός αθλητής της γυμναστικής, που αναδείχθηκε Ολυμπιονίκης το 1896 στην Αθήνα.

Ο Μπέκερ είχε ελάχιστη επιτυχία στα ατομικά αγωνίσματα. Δεν κατάφερε να πάρει μετάλλιο σε κανένα από τα αγωνίσματα στα οποία έλαβε μέρος (μονόζυγο. δίζυγο, άλμα, πλάγιος ίππος, κρίκοι).

Ωστόσο, κέρδισε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.
Ιωάννης Χρυσάφης

Ο Ιωάννης Χρυσάφης (1873, Αθήνα – 12 Οκτωβρίου 1932, Αθήνα) ήταν Έλληνας αθλητής, εκπαιδευτικός και συγγραφέας. Υπήρξε ένας από τους πρώτους εκπαιδευτικούς φυσικής αγωγής στη χώρα και ενθάρρυνε το σχολικό αθλητισμό και όχι τον πρωταθλητισμό. Εκπόνησε την αρχική μετάφραση των κανονισμών για τα περισσότερα ομαδικά αθλήματα που στο μέλλον κατέστησαν δημοφιλή (ποδόσφαιρο, μπάσκετ, βόλεϊ κ.ά) και εισήγαγε στην Ελλάδα το σουηδικό σύστημα γυμναστικής. Μετείχε ενεργά στη διοργάνωση των Ολυμπιακών αγώνων το 1896 της Αθήνας και των Μεσοολυμπιακών του 1906 στην ίδια πόλη. Κατά τους πρώτους, έλαβε επίσης μέρος ως αθλητής και αναδείχθηκε γ΄ νικητής στο ομαδικό του δίζυγου με την ομάδα του Εθνικού Γυμναστικού Συλλόγου και συναθλητές τους Λούνδρα, Μητρόπουλο, Καρβελά.
Ρίχαρντ Ρέστελ

O Ρίχαρντ Ρέστελ (Richard Röstel, 1872- μετά το 1936) ήταν Γερμανός αθλητής της γυμναστικής, που αναδείχθηκε χρυσός Ολυμπιονίκης στους Ολυμπιακούς Αγώνες του 1896 στην Αθήνα. Ήταν μέλος της ομάδας "Turngemeinde" του Βερολίνου. To 1936 παρακολούθησε τους Ολυμπιακούς Αγώνες στο Βερολίνο όπου τιμήθηκε μαζί με άλλους αθλητές. Στην Αθήνα το 1896 αγωνίστηκε στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι) χωρίς επιτυχία. Ωστόσο, κατέκτησε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.
Φριτς Μαντόιφελ

O Φριτς Μαντόιφελ (Fritz Manteuffel, 11 Ιανουαρίου 1875 – 21 Απριλίου 1941) ήταν Γερμανός αθλητής της γυμναστικής, που αναδείχθηκε χρυσός Ολυμπιονίκης το 1896 στην Αθήνα. Ανήκε στην ομάδα "Berliner Turnrat". Δεν είχε επιτυχία στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι). Ωστόσο, κατέκτησε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.
Καρλ Νόικιρχ

O Καρλ Νόικιρχ (Karl Neukirch, 3 Νοεμβρίου 1875 – 26 Ιουνίου 1941) ήταν Γερμανός αθλητής της γυμναστικής, που αναδείχθηκε χρυσός Ολυμπιονίκης το 1896 στην Αθήνα. Καταγόταν από το Βερολίνο και το 1895 είχε συμμετάσχει σε φεστιβάλ γυμναστικής στην Ιταλία. Ανήκε στην ομάδα "Berliner Turnerschaft" . Αγωνίστηκε στα ατομικά αγωνίσματα (μονόζυγο. δίζυγο, άλμα, πλάγιος ίππος, κρίκοι) χωρίς επιτυχία. Ωστόσο, κατέκτησε 2 χρυσά μετάλλια στο ομαδικό, σε μονόζυγο και σε δίζυγο, με την ομάδα της Γερμανίας.
Cosmote

Η Cosmote αποτελεί την ενιαία εμπορική μάρκα για όλα τα προϊόντα και τις υπηρεσίες του Ομίλου ΟΤΕ σε σταθερή και κινητή τηλεφωνία, ευρυζωνικές υπηρεσίες, συνδρομητική τηλεόραση και ολοκληρωμένες λύσεις ICT. Η ονομασία της εμπορικής μάρκας προήλθε από την Cosmote Α.Ε., εταιρεία κινητής τηλεφωνίας του Ομίλου. Το κεντρικό μήνυμα της εμπορικής μάρκας Cosmote είναι «ένας κόσμος, καλύτερος για όλους».
Σπαρίδες

Οι Σπαρίδες (Sparidae) είναι μια οικογένεια ψαριών που ανήκει στην τάξη των Περκόμορφων και περιλαμβάνει 38 γένη. Τα γένη "Centracanthus" και "Spicara" ενσωματώθηκαν με τις Σπαρίδες το 2014, καθιστώντας έτσι την οικογένεια των Κεντρακανθιδών (Centracanthidae) παρωχημένη.
Λιθόγναθος

Το Λιθόγναθος (Lithognathus) είναι γένος ψαριού, της οικογένειας των Σπαριδών, της τάξης των Περκόμορφων.
Ηλεκτρική δυναμική ενέργεια

Ηλεκτρική δυναμική ενέργεια ονομάζεται η δυναμική ενέργεια του ηλεκτρικού πεδίου. Με άλλα λόγια "ηλεκτρική δυναμική ενέργεια του ηλεκτρικού φορτίου α" είναι η ενέργεια που χρειάστηκε για να βρεθεί το α στη θέση που βρίσκεται, αν υποθέσουμε ότι πριν βρισκόταν εκτός των ηλεκτρικών πεδίων. Οφείλεται στις δυνάμεις Κουλόμπ μεταξύ των ηλεκτρικών φορτίων. Η ηλεκτρική δυναμική ενέργεια ενός φορτίου είναι ανάλογη του φορτίου, για αυτό έχει οριστεί η έννοια του ηλεκτρικού δυναμικού, ώστε να μπορεί να περιγραφεί ενεργειακά ένα ηλεκτρικό πεδίο αγνοώντας τα φορτία που υπάρχουν μέσα σε αυτό.

Κατηγορία:Ηλεκτροστατική
Χάρης Κωστόπουλος

Ο Χάρης Κωστόπουλος (Αριδαία, 16 Μαρτίου 1964) είναι Έλληνας λαϊκός τραγουδιστής, στιχουργός και συνθέτης.
Κάρλο Κολόντι

<br>
Ο Κάρλο Λορεντσίνι (ιταλικά: "Carlo Lorenzini", 24 Νοεμβρίου 1826 – 26 Οκτωβρίου 1890), γνωστός με το καλλιτεχνικό του όνομα Κάρλο Κολόντι (ιταλικά: "Carlo Collodi"), ήταν Ιταλός συγγραφέας γνωστός για το παγκοσμίου φήμης παιδικό μυθιστόρημα «Οι Περιπέτειες του Πινόκιο» (πρωτότυπο στα ιταλικά: "Le avventure di Pinocchio").